Държавен вестник, бр. 39, 2000 г., стр. 41

Б Р О Й 39
Д Ъ Р Ж А В Е Н   В Е С Т Н И К
С Т Р .  4 1
4. Конкурсните книжа се закупуват срещу 200 лв.,
внесени в касата на общината, ет. 1, стая 17.
5. Определя общи условия по предоставяне на кон-
цесията:
5.1. правата и задълженията по концесионния дого-
вор не могат да бъдат прехвърляни на трети лица; обек-
тът не може да бъде отдаван под наем, да се преотстъп-
ва за ползване, да се ползва съвместно по договор с
трети лица;
5.2. всички дейности по предоставената концесия
да се извършват в съответствие с нормативните ак-
тове и установените с тях технически и технологич-
ни изисквания;
5.3. когато е необходимо, при наличие на форсма-
жорни обстоятелства всяка от страните търпи необхо-
димите действия на трети лица, произтичащи от тези
обстоятелства;
5.4. контролът по спазване на условията на конце-
сията и по изпълнение на правата и задълженията на
концесионера, залегнали в концесионния договор, се
упражнява от концедента или оторизирани негови ор-
гани и представители, на които концесионерът е длъ-
жен да осигури безпрепятствен достъп до документа-
цията и обектите, свързани с концесията.
6. Допълнителни условия при определяне на кон-
цесионера:
6.1. концесионер може да бъде всяко физическо или
юридическо лице;
6.2. да разполага с необходимите финансови въз-
можности за изпълнение на декларираните инвести-
ционни намерения;
6.3. да поеме задължението да финансира и изгради
изцяло след писмено одобрение от концедента и след
извършване на съгласуванията, предвидени в норма-
тивните актове, на довършителните строителни рабо-
ти по някои от сградите—фитнесзала и кафе-аперитив,
за своя сметка;
6.4. да реализира потенциалните възможности за
развитие на обекта, като:
—разшири спектъра на съоръженията на открито
чрез изграждане на водна пързалка;
—монтира слънчеви колектори и изгради външни
топли душове;
—въведе медицински физиотерапевтични процеду-
ри във фитнесзалата;
—монтира шапито с цел удължаване сезона на ек-
сплоатация.
7. Права и задължения на концесионера:
7.1. основни права на концесионера:
7.1.1. изключително право да осъществява в обек-
та дейността—предмет на концесията, за срока на
концесията;
7.1.2. право да осъществява всички дейности и ус-
луги, свързани с предмета на концесията, включител-
но и изграждане на нови съоръжения, както и да съби-
ра договорените в съответствие с нормативно опреде-
лените размери постъпления от ползвателите на тези
дейности и услуги;
7.1.3. право да прави подобрения на обекта за своя
сметка;
7.2. основни задължения на концесионера:
7.2.1. да заплаща дължимите концесионни възнаг-
раждения при условия, ред и в срокове, определени в
договора за предоставяне на концесия;
7.2.2. да застрахова обекта на концесията съгласно
изискванията на чл. 34, ал. 5 ППЗК;
7.2.3. да изпълнява инвестиционната програма,
която след съгласуване с концедента става неразделна
част от договора;
7.2.4. да извършва текущи ремонти в съответствие
със сроковете за техническа годност на експлоатация
на съоръженията;
7.2.5. след изтичане на срока на концесията да вър-
не на концедента обекта—предмет на концесията, в
състояние, годно за експлоатация;
7.2.6. да спазва изискванията относно стопанисва-
нето и експлоатацията на обекта и обществения ред;
7.2.7. да не обременява имота с никакви тежести
(ипотека, залог и др.).
8. Права и задължения на концедента:
8.1. основни права на концедента:
8.1.1. правото да получава редовно от концеси-
онера дължимото концесионно възнаграждение в
срокове и при условия, определени с концесионния
договор;
8.1.2. да осъществява контрол върху изпълнението
на задълженията на концесионера, като му се осигуря-
ва по всяко време достъп до обекта;
8.1.3. едностранно да прекрати договора за конце-
сия в случай на неизпълнение на задълженията на кон-
цесионера;
8.1.4. да получи банкова гаранция (безусловна и
неотменима) в определен в договора размер за всяка
следваща година от срока на концесията от концесио-
нера във връзка със задължението за плащане на кон-
цесионното задължение;
8.2. основни задължения на концедента:
8.2.1. да съдейства на концесионера за осъществя-
ване на дейността му съгласно условията на концеси-
онния договор;
8.2.2. да въведе концесионера в обекта в срок и по
ред, предвиден в договора;
8.2.3. да контролира изпълнението на задължения-
та на концесионера по концесионния договор и по ус-
ловията на концесията по начини и ред, определени в
договора.
9. Началният срок за осъществяване на концесията
е от деня на подписване на договора, а конкретните
условия за осъществяването є, включително въпроси-
те за задължителните подобрения, се определят с кон-
цесионния договор.
10. Гаранциите за изпълнение на концесионния
договор и неустойките по видове и конкретен размер
се определят с концесионния договор.
11. Определя видовете концесионни задължения,
както следва: еднократно възнаграждение за пок-
риване разходите на концедента по подготовката на
концесията в размер 5000 лв.; еднократното възнаг-
раждение е дължимо в 10-дневен срок след подпис-
ване на концесионния договор и се приспада от дъл-
жимото на концедента концесионно възнагражде-
ние, изчислено по размер по години в концесионния
договор.
12. Възлага на кмета на общината да организира
провеждането на конкурса за определяне на концеси-
онер в едномесечен срок от обнародване на решението
в “Държавен вестник”.
13. Срок за провеждане на конкурса—не по-рано от
30 дни след обнародването в “Държавен вестник”.
Председател: Кр. Стоименова
24063
1290.—Центърът за масова приватизация на осно-
вание чл. 6, ал. 1 и 2 от Наредбата за реда за организи-
ране и провеждане на централизирани публични търго-
ве за продажба на акции във връзка с чл. 25, ал. 1, т. 5
и чл. 52, ал. 1, т. 2 ЗППДОбП обявява: